Diari Oficial de la Generalitat Valenciana


Sumari del DOGV 7565, del 07-07-2015 (2015/6018)

Aprovació definitiva de la resolució de l'adjudicació de la condició d'agent urbanitzador del programa d'actuació integrada de la unitat d'execució 7/2 la Mina, de mutu acord.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/6018


Data del document
:   24-06-2015

Organisme emissor
:   Ajuntament de Montserrat

Tipus de document
:   Anunci

Descriptors 

:   * Montserrat
    * administració local
    * pla d'urbanisme

Aprovació definitiva de la resolució de l'adjudicació de la condició d'agent urbanitzador del programa d'actuació integrada de la unitat d'execució 7/2 la Mina, de mutu acord.  
 [2015/6018]  
Mitjançant acord del Ple municipal de data 29 d'abril de 2015, s'ha aprovat definitivament la resolució de l'adjudicació de la condició d'agent urbanitzador de la unitat d'execució 7/2 la Mina, per mutu acord, sent del tenor literal següent la seua part dispositiva:  
  
«9. Acord d'aprovació definitiva de la resolució de l'adjudicació de la condició d'agent urbanitzador de la unitat d'execució 7/2 La Mina, per mutu acord.  
[...] Es considera que l'expedient ha seguit la tramitació establerta en la legislació aplicable i és procedent la seua aprovació pel Ple, tenint en compte tot el que s'ha indicat en els informes dels tècnics municipals i de Secretaria, i dictaminat favorablement per la Comissió Informativa d'Hisenda i Personal, per unanimitat dels 12 assistents (absent Consuelo Vilar Aguilella), dels 13 regidors que integren el Ple municipal, s'acorda:  
Primer. Aprovar de forma definitiva la resolució, de mutu acord entre aquest ajuntament i l'agent urbanitzador Agrupació d'Interés Urbanístic la Mina, de l'adjudicació del programa per al desenvolupament de l'actuació integrada que afecta la unitat d'execució 7/2 la Mina, a favor de l'urbanitzador pels motius següents: ?El mutu acord entre l'administració actuant i l'urbanitzador, sense perjudici de les indemnitzacions que, si s'escau, siguen procedents en benefici dels propietaris de terrenys o altres afectats- (article 143.2.e de la Llei 16/2005, de 30 de desembre, Urbanística Valenciana), ateses les circumstàncies de la crisi econòmica en què actualment es troba la societat.  
  
Segon. Procedir a la devolució de la garantia provisional que va ser constituïda per un import de 74.206,09 euros en data 9 de març de 2007 per l'agent urbanitzador mitjançant ingrés en efectiu en un compte bancari de l'ajuntament.  
Tercer. Acordar la gestió directa municipal de l'àmbit del programa d'actuació integrada de la unitat d'execució número 7/2 la Mina de Montserrat.  
Quart. Facultar l'Alcaldia Presidència, el més àmpliament possible en dret, per a realitzar els actes necessaris per a donar compliment a aquest acord.  
Cinqué. Notificar el present acord a les persones interessades amb indicació dels recursos pertinents.  
Sisé. Publicar l'acord de resolució del programa d'actuació integrada al Diari Oficial de la Comunitat Valenciana, prèvia comunicació al registre de programes d'actuació.»  
  
Contra el present acord, que posa fi a la via administrativa, es pot interposar alternativament o recurs de reposició potestatiu, en el termini d'un mes a comptar des de l'endemà de la publicació d'aquest anunci, davant el Ple d'aquest Ajuntament de Montserrat, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o recurs contenciós administratiu, davant el Jutjat Contenciós Administratiu de València, en el termini de dos mesos a comptar des de l'endemà de la publicació d'aquest anunci de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot açò sense perjudici que es puga exercitar qualsevol altre recurs que s'estime pertinent.  
  
Montserrat, 24 de juny de 2015.- L'alcalde: Josep Maria Mas i Garcia.